এদিকে, সিলেটের সীমান্তবর্তী উপজেলা গোয়াইনঘাটের প্রকৃতি কন্যা হিসেবে খ্যাত জাফলং ও অন্যতম পর্যটন এলাকা বিছনাকান্দি। প্রতিদিন এইস্থানে ভিড় করেন হাজারো পর্যটক। তবে মাসখানেক ধরে বিছনাকান্দিতে বেড়ে গেছে গরুর আনাগোনা। আর এই সীমান্ত পথ দিয়ে গত কয়েকদিন ধরে চোরাচালানির মাধ্যমে সিলেটের বাজারগুলোতে প্রবেশ করছে ভারতীয় গরু। আর ঈদুল আযহা আসলেই ভারতীয় গরু দিয়ে সয়লাব হয়ে যায় সিলেটের বাজার। শুধু সিলেট নগরীর বাজার নয়, সিলেটের প্রবাসী অধ্যুষিত বিশ্বনাথ, বিয়ানীবাজার, বালাগঞ্জ, ওসমানীনগর এবং সীমান্তবর্তী কানাইঘাট ও জকিগঞ্জসহ বিভিন্ন বাজারে ভারতীয় গরু প্রবেশ করছে।